Na temelju članka 35. Zakona o lokalnoj i područnoj (regionalnoj) samoupravi (Narodne novine 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19,144/20, 1/21-proč.tekst) i članka 50. Statuta Grada Buja - Buie („Službene novine Grada Buja“, br. 11/09, 05/11, 11/11, 03/13, 5/18, 19/18 – pročišćeni tekst, 04/21) Gradsko vijeće Grada Buja - Buie na svojoj 40. sjednici, održanoj 17.3.2025. godine, donijelo je

**STATUTARNU ODLUKU**

**O IZMJENAMA I DOPUNAMA STATUTA**

**GRADA BUJA - BUIE**

**Članak 1.**

Ovom Statutarnom odlukom o izmjenama i dopunama Statuta Grada Buja – Buie izmjenjuju se i dopunjuju se odredbe Statuta Grada Buja - Buie („Službene novine Grada Buja“, br. 11/09, 05/11, 11/11, 03/13, 5/18, 19/18 – pročišćeni tekst, 04/21) (u daljnjem tekstu: Statut).

**Članak 2**.

Članak 52. stavak 1. mijenja se i glasi:

„Gradsko vijeće ima 13 članova, odnosno vijećnika. Iznimno Gradsko vijeće može, u skladu sa zakonom imati i veći broj članova, odnosno vijećnika, ako je to potrebno radi postizanja odgovarajuće zastupljenosti pripadnika talijanske ili druge nacionalne manjine u skladu s udjelom te nacionalne manjine u stanovništvu jedinice.“

Stavak 2. ostaje isti.

 U članku 52. nakon stavka 2. dodaje se stavak 3. i glasi:

„Pripadnicima slovenske nacionalne manjine jamči se zastupljenost u Gradskom vijeću Grada Buja – Buie razmjerno njihovom udjelu u stanovništvu Grada Buja – Buie.“.

 Dosadašnji stavci 3. i 4., postaju stavci 4. i 5.

**Članak 3.**

Ovlašćuje se Odbor za Statut, poslovnik i administrativna pitanja da utvrdi i izda pročišćeni tekst Statuta Grada Buja - Buie.

**Članak 4.**

Ova Statutarna odluka objavit će se u Službenim novinama Grada Buja - Buie, a stupa na snagu na dan stupanja na snagu odluke o raspisivanju prvih sljedećih redovnih lokalnih izbora za članove predstavničkih tijela jedinica lokalne i područne (regionalne) samouprave, te općinske načelnike, gradonačelnike i župane.

KLASA/CLASSE: 024-03/25-01/02

URBROJ/NUM.PROT.: 2163-02-02/1-25-2

Buje/Buie, 17. ožujka/marzo 2025.

**GRADSKO VIJEĆE GRADA BUJA – BUIE**

**PREDSJEDNIK**

Franko Gergorić, v.r.